Cnocell fwyaf America

Aderyn a rhywogaeth o adar yw Cnocell fwyaf America (sy'n enw benywaidd; enw lluosog: cnocellau mwyaf America) a adnabyddir hefyd gyda'i enw gwyddonol Campephilus principalis; yr enw Saesneg arno yw Ivory-billed woodpecker. Mae'n perthyn i deulu'r Cnocellod (Lladin: Picidae) sydd yn urdd y Piciformes. Gwefan Cymdeithas Edward Llwyd; adalwyd 30 Medi 2016.

Talfyrir yr enw Lladin yn aml yn C. principalis, sef enw'r rhywogaeth.Gwefan Avibase; adalwyd 3 Hydref 2016. Mae'r rhywogaeth hon i'w chanfod yng Ngogledd America.


Teulu
Mae'r cnocell fwyaf America yn perthyn i deulu'r Cnocellod (Lladin: Picidae). Dyma rai o aelodau eraill y teulu:

 rhywogaeth enw tacson delwedd

Difodiant
Am 77 o flynyddoedd mae adarwyr wedi chwarae gêm o guddio gyda chnocell coed fwyaf America Campephilus principalis aderyn crand ond anodd ei weld a gafodd ei ddisgrifio fel "pendefig mawr llwyth y cnocellod”.

Cyhoeddodd Gwasanaeth Pysgod a Bywyd Gwyllt yr Unol Daleithiau ar 29 Medi 2021, fodd bynnag, ei fod yn bwriadu datgan bod yr aderyn bellach yn ffurfiol yn ddiflanedig, (ynghyd â 22 o rywogaethau eraill - pob un yn sgîl gweithgaredd dynol)

Roedd gwylwyr adar wedi eu brawychu ac yn dal heb eu hargyhoeddi ei bod wedi diflannu. Er na welwyd unrhyw arwyddion ohoni ers 1944, mae'n bosibl bod y gnocell eto yn llechu yn rhywle. Maent yn ofni y bydd newid ei statws i ‘Ddiflanedig’ yn golygu mwy o berygl iddi.  "O’i chadw ar y rhestr o rywogaethau sydd mewn perygl mae modd cadw sylw arni, a gorfodi taliaethau i feddwl am barhau i reoli ei chynefin yn y gobaith ei bod yn dal i fodoli" meddai John Fitzpatrick, biolegydd ym Mhrifysgol Cornell. Yn 2005 cyhoeddodd astudiaeth yn datgan ailddarganfod yr aderyn yn nwyrain Arkansas.  Roedd clip fideo yn awgrymu bodolaeth o leiaf un gwryw.

Roedd y gnocell, a oedd hyd at 51cm (20mod.) o daldra, yn arfer mynychu fforestydd de-ddwyrain yr UD, ond arweiniodd logio a hela at ei dirywiad yn y 19eg ganrif.The Times 30 Medi 2021 "Extinction has come Knocking for chief of the woodpecker tribe"

Gweler hefyd
Rhestr Goch yr IUCN

Cyfeiriadau

Categori:Rhywogaethau mewn perygl difrifol yn ôl Rhestr Goch yr IUCN
Categori:Picidae
Categori:Adar Gogledd America